《将至钱塘先寄施侍郎》
宋代·沈遘

忆时送公公索诗，欲从公醉亦狂辞。今叨东镇恩方厚，更过邻城喜可知。

已分尊前非敌量，独怜湖上失春期。江南地煖霜无力，橘绿莼丹蟹自肥。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。